কারা ভাইকিং_ সেই ইতিহাসের শুরু থেকেই তস্করতা কেবল স্থলেই ঘটায়নি মানুষ; জলের উপরিতলেও মানুষ এক রক্তাক্ত অপরিমেয় লুন্ঠন টেনে নিয়ে গিয়েছিল । এককালে যোগাযোগের প্রয়োজনই মানবিক বোধবুদ্ধি খাটিয়ে কাষ্ঠ দ্বারা নির্মিত হয়েছিল নৌযান। তারপর একটা সময়ে নৌযানই হয়ে উঠল সমুদ্রদস্যুতার করার অন্যতম অবলম্বন । প্রাচীন ও মধ্যযুগে পৃথিবীর নানা প্রান্তে জাহাজে করেই দস্যুতা করত জলদস্যুরা। সেই ঐতিহ্য আজও একেবারেই স্তিমিত হয়ে আসেনি। আজও নাকি দক্ষিণ চিন সমুদ্রে নৌদস্যুদের খপ্পরে পড়ে নাজেহাল হয়ে যায় বানিজ্য জাহাজ। ভাইকিংস শব্দট নর্স ভাষার শব্দ। নর্স ভাষা কি? নরওয়ের ভাষাকে নর্স বলা হয়। তো, নর্স ভাষার ভাইকিংস শব্দটার মানে, “জলদস্যু।” আমরা আজকাল যেমন বলি: পিকনিকে যাওয়া। নর্স ভাষায় তেমনই এককালে বলা হত ভাইকিং-এ যাওয়া, মানে জাহাজে উঠে অন্যের সর্বনাশ করা! শব্দটার অন্য মানেও হয় অবশ্য। যেমন, “উপসাগরে বসবাসকারী” মানুষ। আবার এককালে স্ক্যানডেনিভিয়া লোকদের "ভিকস" বলা হত। ভিকস আর ভাইকিং শব্দের সম্বন্ধ সহজেই অনুমেয়। তো, কারা স্ক্যানডেনিভিয়? সুইডেন নরওয়ে আর ডেনমার্ক- এই তিনটে দেশকে বলা হয় স্ক্যানডেনিভিয়া। ওই স্ক্যানডেনিভিয় এলাকায় মধ্যযুগে জলদস্যুদের প্রকোপ বৃদ্ধি পেয়েছিল। এখন ওই অঞ্চলের জলদস্যুদের বোঝাতে ভাইকিংস শব্দটা প্রয়োগ করা হয়। ৮০০ থেকে ১০৫০ খ্রিস্টাব্দ। এই সময়কালকে ইউরোপের ইতিহাসে বলা হয় "স্ক্যানডেনিভিয় সম্প্রসারণ" বা ‍"ভাইকিং এজ"। কেননা, ওই সময়ে নরওয়ে ডেনমার্ক ও সুইডেন থেকে দুঃসাহসী অভিযাত্রীরা সমুদ্র পথে অভিযানে বেরিয়ে অত্র অঞ্চলে ত্রাসের সৃষ্টি করেছিল। তবে এরা যে কেবল আক্রমনকারী ছিল -তা কিন্তু নয়। ভাইকিংসরা ব্যবসাও করত। উপরোন্ত তারা ছিল ভূ-আবিস্কারক; এমন কী অন্যত্র বসতিস্থাপনকারীও। ভাবলে কেমন যে লাগে-সেই মধ্যযুগে আটলান্টিক সমুদ্রে ভেসে বেড়াত ভাইকিংস জলদস্যুদের ভয়ঙ্কর সব জাহাজ। পালে নরখুলির চিহ্ন আকাঁ। জাহাজগুলি এমনভাবে তৈরি করা হত যে ওগুলি ভেড়ার জন্য নির্দিস্ট বন্দর না হলেও চলত। নদীর ধারে কি সমুদ্রপাড়ে ভিড়তে পারত। লুন্ঠন করার জন্য মানুষের র্দুবুদ্ধি! তবে, আজও স্ক্যানডেনিভিয় অঞ্চলের উপকথায় লোকগাথায় ভাইকিংসদের কত কথা যে উকিঁ দেয়! ভাইকিংসদের নিয়ে লেখা একটি অসাধারণ বইয়ের লিঙ্ক: http://www.mediafire.com/?j4rhzmqvqno সর্বশেষ এডিট : ২৬ শে সেপ্টেম্বর, ২০০৯ বিকাল ৫:০৩